**Juvenilná justícia** alebo **súdnictvo pre mladistvých** je pojem označujúci výkon spravodlivosti voči neplnoletej mládeži, tzn. zákony, legislatívne programy a justičné inštitúcie, ktoré sa zaoberajú delikventnými alebo využívanými deťmi a mladistvými.

Začiatkom 21. storočia začal byť pojem predmetom verejnej medzinárodnej diskusie. Do rámca zákonov vzťahujúcich sa na neplnoletú mládež boli vnesené nové ustanovenia s najširším spoločenským záberom. Týkajú sa trestných zákonníkov, rodinného práva a predpisov sociálneho zabezpečenia. Tento zákonný rámec sa týka západného (kresťanského) zákonodarstva a jeho iniciátormi sú OSN a UNESCO, od ktorých preberajú štafetu zákonodarné orgány USA, Nórska, Commonwealthu a Európskej únie.[chýba zdroj] Nástrojom vykonávania okrem samotnej justície sú rôzne národné úrady sociálneho zabezpečenia, ktoré konajú podľa vykonávacích predpisov a svojich interných smerníc.[chýba zdroj]

Juvenilná justícia na Slovensku
-------------------------------

Základný dokument, z ktorého vychádza juvenilná justícia na Slovensku, je Dohovor OSN o právach dieťaťa. Slovenská republika tento dohovor implementuje do svojich zákonov, čo zhrnula v dokumente *Konsolidovaná tretia, štvrtá a piata periodická správa Slovenskej republiky o implementácii Dohovoru o právach dieťaťa*.

Sociológ a špecialista v oblasti rodiny a práv detí Peter Guráň, pôsobiaci na katedre sociológie Filozofickej fakulty Trnavskej univerzity v *Slovníku ľudských práv* z roku 2013 uvádza:

> *„Juvenilná justícia je v súčasnosti predmetom zvýšeného celospoločenského záujmu, jej zmysel a obsah sú však neraz mylne interpretované, napríklad, ako neadekvátne zásahy štátu do rodiny, odoberanie detí z rodín, či manipulácia detí vo vzťahu k svojim rodičom. Pravdou je, že celý systém juvenilnej justície má pomáhať v uplatňovaní práv dieťaťa, k pochopeniu a akceptácii týchto práv, k vzdelávaniu sudcov, sudkýň, sociálnych pracovníkov a ďalších odborníkov, ktorí rozhodujú o deťoch a celkovo k zvýšenej citlivosti verejnosti k osudu detí a mládeže."*
> 
>

Referencie
----------

1. 1 2 3 4 5  GURÁŇ, Peter. Juvenilná justícia. In:  *Slovník ľudských práv : príručka pre Olympiádu ľudských práv*. Ed. Dagmar Horná, Kálmán Petőcz. 1. vyd. Bratislava : Univerzita Komenského, 2013. 107 s. Dostupné online. ISBN 978-80-223-3522-5. S. 43 – 44.
2. 1 2 3  ŠVEC, Štefan. *Základné pojmy v pedagogike a andragogike : (s anglicko-slovenským slovníkom termínov s definíciami a s registrom ich slovensko-anglických ekvivalentov)*. 2. rozšírené a doplnené vyd. Bratislava : Iris, 2002. 318 s. ISBN 80-89018-31-9. S. 222.
3. ↑   *Konsolidovaná tretia, štvrtá a piata periodická správa Slovenskej republiky o implementácii Dohovoru o právach dieťaťa* [online]. Bratislava: Ministerstvo práce, sociálnych vecí a rodiny SR, 2013, [cit. 2024-03-21]. Dostupné online.

Externé odkazy
--------------

* Výbor pre deti a mládež Ministerstva práce, sociálnych vecí a rodiny SR
* Rada vlády SR pre ľudské práva, národnostné menšiny a rodovú rovnosť
* Implementačné správy k ľudskoprávnym dohovorom, sekcia „Dohovor o právach dieťaťa (1989)" na webe Ministerstva zahraničných vecí a európskych záležitostí SR

Autoritné údaje: * LCCN: sh85071182